**Ministru kabineta noteikumu projekta “Biedrības "Latvijas Arhitektu savienība" valsts pārvaldes uzdevuma ietvaros sniegto maksas pakalpojumu cenrādis” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Ministru kabineta noteikumu projektā “Biedrības "Latvijas Arhitektu savienība" valsts pārvaldes uzdevuma ietvaros sniegto maksas pakalpojumu cenrādis” (turpmāk – *Noteikumu projekts*) ir noteikts biedrības “Latvijas Arhitektu savienība” sertificēšanas maksas pakalpojumu cenrādis, kas ietver gan arhitektu uzraudzību, gan kompetences novērtēšanu, gan citus pakalpojumus, tajā skaitā arī arhitektiem, kuri ir īslaicīgo pakalpojumu sniedzēji.**  **Projekts stāsies spēkā pēc tā pieņemšanas Ministru kabinetā un izsludināšanas.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | *Noteikumu projekts* ir izstrādāts pamatojoties uz Būvniecības likuma 5. panta pirmās daļas 4. punkta “e” apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 20. martā tika pieņemti Ministru kabineta noteikumi Nr.169 *“Būvspeciālistu kompetences novērtēšanas un patstāvīgās prakses uzraudzības noteikumi”* (turpmāk – *Noteikumi Nr.169*), kas aizstāja Ministru kabineta 2014. gada 7. oktobra noteikumus Nr. 610 *“Būvspeciālistu kompetences novērtēšanas un patstāvīgās prakses uzraudzības noteikumi”* (turpmāk – *Noteikumi Nr.610*).  Saskaņā ar *Noteikumu Nr.169* 2.1. apakšpunktu būvspeciālistu kompetences novērtēšanu un patstāvīgās prakses uzraudzību veic privāto tiesību juridiskas personas, kurām saskaņā ar noslēgto līgumu Ekonomikas ministrija Valsts pārvaldes iekārtas likumā un *Noteikumos Nr.169* noteiktajā kārtībā ir deleģējusi šo uzdevumu. Saskaņā ar *Noteikumu Nr.169* 84. punktu *deleģēšanas līgumi par būvspeciālistu kompetences novērtēšanu un patstāvīgās prakses uzraudzību, kas noslēgti starp Ekonomikas ministriju un kompetences pārbaudes iestādi līdz šo noteikumu spēkā stāšanās dienai, piemērojami līdz jauna deleģēšanas līguma noslēgšanai, bet ne ilgāk kā līdz 2018. gada 31. decembrim*.  Saskaņā ar būvniecības likuma 13. panta pirmo daļu arhitekti arī ir būvspeciālisti.  Latvijas nacionālajā akreditācijas birojs 2018. gada 10. decembrī ir pieņēmis lēmumu par biedrības “Latvijas Arhitektu savienība” (turpmāk – *LAS*) akreditāciju arhitektu kompetences novērtēšanā un patstāvīgās prakses uzraudzībā, līdz ar to Ekonomikas ministrija ar *LAS* 2019. gada 17. janvārī ir noslēgusi deleģēšanas līgumu par arhitektu kompetences novērtēšanu un patstāvīgas prakses uzraudzību.  Līdz 2018. gada 31. decembrim *LAS* sniedza sertificēšanas maksas pakalpojumus saskaņā ar cenrādi, kas ir noteikts Ministru kabineta 2015. gada 7. aprīļa noteikumos Nr. 177 “Biedrības "Latvijas Arhitektu savienība" valsts pārvaldes uzdevuma ietvaros sniegto maksas pakalpojumu cenrādis” (turpmāk – *Spēkā esošais cenrādis*).  *Spēkā esošā cenrādī* tiek mainītas visas jau esošo pakalpojumu cenas kā arī cenrādī tiek iekļautas jaunas maksas pakalpojumu pozīcijas, līdz ar to *Spēkā esošo cenrādi* kuru ir apstiprinājis Ministru kabinets līdz ar *Noteikumu projekta* spēkā stāšanās brīdi ir jāatzīst par spēku zaudējušu.  *Spēkā esošais cenrādis* ir izstrādāts balstoties uz *Noteikumiem Nr.610,* uzraudzībā iekļaujot tikai sūdzību izskatīšanu un vispārējas plānveida pārbaudes. Ņemot vērā, ka saskaņā ar *Noteikumiem Nr.169* un Ekonomikas ministrijas 2018. gada 23. augusta rīkojumu Nr. 2.17-1/2018/52 *“Par vadlīniju un prasību apstiprināšanu būvspeciālistu kompetences pārbaudes iestādēm un to publiskošanu”* (turpmāk – *Vadlīnijas*) būtiski ir pieaugušas prasības arhitektu **uzraudzībai un kompetences novērtēšanai** tajā skaitā iekļaujot arī padziļinātas plānveida pārbaudes, *Spēkā esošais cenrādis* bija jāpārskata pēc būtības, jo no jaunajām prasībām izriet, ka būtiski pieaugs arī uzraudzības un kompetences novērtēšanas izmaksas. Ņemot vērā iepriekš minēto noslēgtajā deleģēšanas līgumā ir iekļauts nosacījums, ka *LAS* līdz jaunās uzraudzības maksas apstiprināšanai uzraudzības ietvaros veiks tikai sūdzību izskatīšanu. Pilnu arhitektu uzraudzību *LAS* uzsāks tikai pēc jaunās uzraudzības maksas apstiprināšanas, jo kamēr sertificēšanas maksas pakalpojumu cenas ir noteiktas *Spēkā esošajā cenrādī*, *LAS* nespēs pilnvērtīgi veikt arhitektu uzraudzību. Līdz ar to noteikumu projekta stāšanās spēkā ir būtisks priekšnosacījums **valsts pārvaldes uzdevuma – arhitektu uzraudzības izpildei.**  ***LAS* maksas pakalpojumos ietilpst:**   1. sākotnējā kompetences novērtēšana arhitekta sertifikāta saņemšanai **150 *euro*** apmērā, kas noteikta *Noteikumu Nr.169* 65.1.apakšpunktā; 2. arhitektu *uzraudzība* saskaņā ar *Noteikumu Nr.169* 65.2.1.apakšpunktu (pakalpojuma maksa tiek noteikta ar šo *Noteikumu projektu*); 3. gada maksa **30 *euro*** apmērā par Latvijas standartu tiešsaistes lasītavas abonēšanu, kas noteikta *Noteikumu Nr.169* 65.2.2.apakšpunktā; 4. papildus sertificēšanas maksas pakalpojumiem saskaņā ar *Noteikumu Nr.169* 65.3.apakšpunktu, kuros ietilpst:    1. *kompetenču, prasmju un zināšanu līmeņa novērtēšana,* saskaņā ar *Noteikumu Nr.169* 48.5.apakšpunktu (pakalpojuma maksa tiek noteikta ar šo *Noteikumu projektu*);    2. *profesionālās pilnveides pārbaude* saskaņā ar *Noteikumu Nr.169* 40.2.apakšpunktu (pakalpojuma maksa tiek noteikta ar šo *Noteikumu projektu*);    3. maksa par atkārtotu patstāvīgas prakses un profesionālās pilnveides pārbaudi (pakalpojuma maksa tiek noteikta ar šo *Noteikumu projektu*);    4. ārpuskārtas novērtēšana informatīvās piezīmes piešķiršanai, saskaņā ar *LAS* praktiskās pieredzes klasifikatoru (pakalpojuma maksa tiek noteikta ar šo *Noteikumu projektu*).   Saskaņā ar Pievienotās vērtības nodokļa likuma 3. panta astoto daļu privātpersonas, kuras saskaņā ar Valsts pārvaldes iekārtas likumu pilda tām deleģētus valsts pārvaldes uzdevumus, neuzskata par nodokļa maksātājiem attiecībā uz tām darbībām vai darījumiem, kuros tās iesaistās valsts pārvaldes funkciju vai uzdevumu pildīšanā.  Būvniecības likuma 13. panta trīspadsmitajā daļā ir noteikts, ka būvspeciālistu kompetences novērtēšana un patstāvīgās prakses uzraudzība tiek deleģēta un šī likuma 5. panta pirmās daļas 4. punkta “e” apakšpunktā ir noteikts, ka maksu par būvspeciālistu kompetences novērtēšanu un patstāvīgās prakses uzraudzību nosaka Ministru kabinets. Līdz ar to būvspeciālistu kompetences novērtēšanas, patstāvīgās prakses uzraudzības un papildus sertificēšanas maksas pakalpojumiem, kurus ir apstiprinājis Ministru kabinets **pievienotās vērtības nodokli** nepiemēro.  Arhitektu uzraudzības un papildus sertificēšanas maksas pakalpojumu izmaksu aprēķinos ņemti vērā *LAS* aprēķini.  **1. Kompetenču, prasmju un zināšanu līmeņa novērtēšanas izmaksas**  *LAS* norāda, ka *kompetenču, prasmju un zināšanu līmeņa novērtēšanā* arhitektiem tiek piemērota pārbaude, kurā tiek izvērtēts viens arhitekta izstrādāts būvprojekts, par kuru ir veikta atzīme par būvatļaujas projektēšanas nosacījumu izpildi, tajā skaitā projekta risinājumu, būvei izvirzāmo būtisko prasību piemērošanas, projektēšanas procesa apraksta, projekta atbilstības normatīvajiem aktiem izvērtēšanas un projekta sadaļu savstarpējās saskaņotības novērtēšanas un intervijas ar arhitektu kā arī eksāmens ar vismaz trīs teorētiskiem jautājumiem par arhitekta prakses vispārīgiem jautājumiem, normatīvajiem aktiem, tajā skaitā būvprojektēšanas un būvprojekta dokumentāciju, projekta vadību, būvniecības procesa posmiem un autoruzraudzību un vismaz trīs praktiskiem uzdevumiem, no kuriem viens ietver uzdevumu par ugunsdrošības tēmu un viens uzdevumu par energoefektivitātes tēmu.  Kompetenču, prasmju un zināšanu līmeņa novērtēšanas eksāmenā papildus teorētiskajiem jautājumiem un praktiskajiem uzdevumiem tiek izvērtēts arī viens būvprojekts, kuru pēdējo piecu gadu laikā ir izstrādājis eksaminējamais arhitekts. Ņemot vērā, ka kompetenču, prasmju un zināšanu līmeņa novērtēšanu saskaņā ar *Noteikumiem Nr.169* piemēro vairākos gadījumos, tajā skaitā arī gadījumā, ja arhitektam pēdējo piecu gadu laikā ir nepietiekoša patstāvīgā prakse (40.1. apakšpunkts), pastāv iespēja, ka arhitekts pēdējo piecu gadu laikā nav izstrādājis nevienu būvprojektu. Līdz ar to kompetenču, prasmju un zināšana līmeņa novērtēšanas eksāmenam ir divas daļas, no kurām 1. daļu piemēro gadījumā ja arhitekts var iesniegt izvērtēšanai kādu būvprojektu, kura izstrādē ir piedalījies pēdējo piecu gadu laikā un 2. daļa ja arhitekts šādu būvprojektu iesniegt nevar. Kompetenču, prasmju un zināšanu līmeņa novērtēšanas eksāmena 2. daļas gadījumā būvprojektu, kas ir nepieciešams eksāmena uzdevumu izpildei, nodrošina *LAS*. Vienam arhitektam vienā reizē nevar tikt piemērotas abas šīs eksāmena daļas.  Kompetenču, prasmju un zināšanu līmeņa novērtēšanas eksāmena izmaksās tiek ievērtētas tikai tiešās izmaksas. Ņemot vērā, ka līdz šim ne reizi šī pārbaude nav piemērota, nākotnē paredzamais gadījumu skaits nav prognozējams, savukārt netiešo izmaksu komponente kopējās kompetences novērtēšanas izmaksās ir nenozīmīgi niecīga līdz ar to netiešās izmaksas ir iekļautas sertifikāta uzturēšanas maksā.  *1****.****tabula*  **Arhitektu kompetenču, prasmju un zināšanu līmeņa novērtēšanas eksāmena 1. daļas izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Kompetenču, prasmju un zināšanu līmeņa novērtēšanas 1. daļa | 1 | 40,00 | 24 | **960,00** |   *2****.****tabula*  **Arhitektu kompetenču, prasmju un zināšanu līmeņa novērtēšanas eksāmena 2. daļas izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Kompetenču, prasmju un zināšanu līmeņa novērtēšanas 2. daļa | 1 | 40,00 | 20 | 800,00 | | Uzdevuma sagatavošana | 1 | 40 | 20 | 800,00 | | **Kopā (*euro*)** | | | | **1600,00** |   No aprēķina izriet, ka lai nosegtu *kompetenču, prasmju un zināšanu līmeņa novērtēšanas eksāmena* izmaksas tā cenai ir jābūt 960 *euro* par 1. daļu un 1600 *euro* par 2. daļu no vienas personas par vienu eksāmenu.  **2. Arhitektu uzraudzības izmaksas**  Arhitektu uzraudzības ietvaros arhitekti katru gadu veic maksājumu par aktīvo sertifikātu. Būvspeciālistu reģistrā 2019. gada 17. martā ir reģistrēti 817 aktīvi arhitektu sertifikāti. Ņemot vērā, ka sertifikāta uzturēšanas nosacījumi tiek mainīti, tai skaitā ieviešot atvieglotas sertifikāta uzturēšanas prasības nelielu objektu projektētājiem, paredzams, ka aktīvo sertifikātu vidējais skaits tuvākajos trīs gados pieaugs līdz vidēji 830, līdz ar to aprēķins veikts 830 sertificētajiem arhitektiem.  **Netiešās izmaksas**  *3****.****tabula*  **Arhitektu uzraudzības netiešo izmaksu aprēķins**   |  |  |  | | --- | --- | --- | | N.p.k. | Nosaukums | Kopā (*euro*) | | 1 | Telpu īre un uzturēšanas izdevumi (ieskaitot komunālos, apsardzes un apsaimniekošanas maksājumus) | 95 55,00 | | 2 | Institūcijas vadītājs | 13400,00 | | 3 | Lietvedis | 1800,00 | | 4 | Kvalitātes vadītājs | 750,00 | | 5 | Sertificēšanas centra padomes atalgojums | 3600,00 | | 6 | Grāmatvedības pakalpojumi | 5400,00 | | 7 | Revīzijas pakalpojumi | 1000,00 | | 8 | Akreditācijas izmaksas | 1905,00 | | 9 | Civiltiesiskā apdrošināšana | 1400,00 | | 10 | Pirmā pieprasījuma garantijas nodrošināšanas maksa | 95,00 | | 11 | IT pakalpojumi, tehnika un programmatūra | 5 050,00 | | 12 | Kancelejas un pasta izdevumi | 820,00 | | 13 | Komandējumi | 1500,00 | | 14 | Ekspertu kvalifikācijas celšanas pasākumi | 7450,00 | | 15 | Citi pakalpojumi | 1 900,00 | | **Kopā netiešās izmaksas (*euro*)** | | **55 625,00** | | **Kopā uz 1 sertificētu arhitektu (*euro*)** | | **67,00** |   Netiešo izmaksu aprēķinā ņemti vērā *LAS* iesniegtie aprēķini. Izmaksās iekļauts biroja darbinieku atalgojums (lietvedis, institūcijas vadītājs, kvalitātes vadītājs, organizācijas padome), grāmatvedības pakalpojumi.  Aprēķinātas arī izmaksas, kuras saistītas ar telpu uzturēšanu, pasta un kancelejas izdevumiem, IT sistēmas un programatūras uzturēšanas izmaksas.  Akreditācijas izmaksas iekļautas, jo *LAS* ir jābūt spēkā esošai akreditācijai Latvijas nacionālajā akreditācijas birojā kā personu sertificēšanas institūcijai saskaņā ar normatīvajiem aktiem par atbilstības novērtēšanu vai akreditācijai citas Eiropas Savienības dalībvalsts akreditācijas institūcijā.  Revīzijas izmaksas iekļautas, jo atbilstoši *noslēgtajam* *deleģēšanas līgumam* *LAS* pienākumi ietver ik gadu sniegt zvērināta revidenta auditētu darbības pārskatu par iepriekšējā kalendāra gadā deleģēto uzdevumu izpildi, ieņēmumiem no pakalpojumu maksas un līdzekļu izlietojumu.  Noslēgtajā deleģēšanas līgumā ir iekļauta prasība, ka *LAS* ir jābūt civiltiesiskajai apdrošināšanai ar līguma summu vismaz 100 000 *euro* apmērā, kā arī pirmā pieprasījuma garantijai 10 000 *euro* apmērā, kas iestājas, ja *LAS* pārtrauc valsts deleģētā uzdevuma izpili, līdz ar to netiešajās izmaksās ir iekļauta civiltiesiskās apdrošināšanas prēmijas un pirmā pieprasījuma garantijas apdrošināšanas maksa.  *LAS* ir nodarbināti 15 eksperti, līdz ar to *LAS* regulāri (katru gadu) ir jānodrošina šo ekspertu kvalifikācijas celšanas kursi.  Citi pakalpojumi ir *LAS* nepieciešamie pakalpojumi normatīvajos aktos, deleģēšanas līgumā un standartā noteikto uzdevumu izpildei (piemēram, arhivēšana, ieinteresēto pušu sanāksmju organizēšana un apkalpošana, datu aizsardzības konsultācijas).  Arhitektu uzraudzības ietvaros minēto darbību veikšanas netiešās izmaksas uz vienu arhitektu sastāda 67,00 *euro*.  **Tiešās izmaksas**  Arhitektu uzraudzības ietvaros tiek veiktas šādas darbības:   * 1. saskaņā ar *Noteikumu Nr.169* 46.punktu *LAS* katru gadu ir jāpārbauda, vai visi arhitekti ir izpildījuši *Noteikumu Nr.169* 44.5., 44.6. un 44.7. apakšpunktā minētos pienākumus, kas iekļauj aktuālās informācijas ievadīšanu būvspeciālistu reģistrā un patstāvīgās prakses uzraudzības gada maksas veikšanu. Šajā pārbaudē katru gadu tiek pārbaudīti visi arhitekti (turpmāk – *100% pārbaude*). *100% pārbaudē* informācija netiek pārbaudīta pēc būtības, līdz ar to šo pārbaudi var veikt administratīvais personāls. Ja pārbaudes laikā tiek konstatēts, ka arhitekts nav izpildījis kādu no minētajiem pienākumiem, *LAS* ir jāpieprasa šī pienākuma izpilde*. LAS* norāda, ka vidējā administratīvā personāla atlīdzība ieskaitot nodokļu maksājumus ir 12 *euro* stundā, jo administratīvajam personālam ir jābūt ar atbilstošu kompetenci būvniecības jomā;   2. saskaņā ar Būvniecības likuma 13. panta 91 daļu *LAS* ne retāk kā reizi piecos gados pēc būtības ir jāpārbauda arhitekta iesniegtā informācija par patstāvīgo praksi, izglītību, apgūtajām profesionālās pilnveides programmām un citiem kompetenci paaugstinošiem pasākumiem sertifikātā norādītajā jomā. Šajā pārbaudē katru gadu tiek pārbaudīti 20% no kopējā arhitektu skaita (turpmāk – *20% pārbaude*). *20% pārbaude* tiek veikta, komunicējot ar pārbaudāmo arhitektu – informējot par pārbaudi un nepieciešamības gadījumā pieprasot iesniegt papildus informāciju, kā arī prakses un tālākizglītības apjoma atbilstību institūcijas noteiktajiem kritērijiem analizējot iesniegto informāciju. Ņemot vērā, ka šajā pārbaudē ir jāizvērtē arhitektu iesniegtie dokumenti pēc būtības, kā arī šīs pārbaudes laikā tiek noteikta arhitekta prakses atbilstība informatīvās piezīmes piešķiršanas kritērijiem un šīs pārbaudes laikā, uz risku analīzi balstoties tiek arī atlasīti arhitekti padziļinātai pārbaudei, *20% pārbaudi* atbilstošā kvalitātē var veikt tikai *LAS* eksperti, kuri atbilst *Noteikumu Nr.169* 20. punkta prasībām. *LAS* norāda, ka vidējā eksperta atlīdzība ieskaitot nodokļu maksājumus ir 40 *euro* stundā;   3. saskaņā ar Būvniecības likuma 13. panta 91 daļas 3. punktu un *Noteikumu Nr.169* 47. punktu *LAS* ir jāizvērtē par arhitektiem saņemtās sūdzības (turpmāk – *sūdzību izvērtēšana*). Ņemot vērā *Vadlīnijās* noteikto, institūcijai jābūt pietiekošiem resursiem, lai gadā veiktu sūdzību izvērtēšanu līdz 5% no kopējā sertificēto arhitektu skaita. *Sūdzību izvērtēšanā* ir jāizvērtē sarežģītas situācijas, atsevišķos gadījumos vienlaicīgi iesaistot vairākus ekspertus un juristu, kā arī veicot būvprojekta ekspertīzi, analizējot būvprojekta izstrādes procesa dokumentāciju. Līdz ar to sūdzību izskatīšanu pēc būtības var veikt tikai veic *LAS* eksperti. *LAS* norāda, ka juridiskie pakalpojumi ir kā ārpakalpojums un vidējā jurista stundas likme ir 100 *euro* stundā. Gadījumā, ja vidējais izskatāmo sūdzību skaits būtiski pārsniegs 5% no kopējā arhitektu skaita, būs nepieciešams pārskatīt arhitektu uzraudzības maksu;   4. saskaņā ar *Vadlīnijām* *LAS* plānveidīgi, balstoties uz risku analīzi ir jāveic padziļināta pārbaude 1% arhitektu, no kopējā arhitektu skaita (turpmāk – *1% pārbaude*). *1% pārbaudē* tiek pēc nejaušības principa izvēlēts viens pārskata periodā izstrādāts būvprojekts, kuram pēc būtības tiek pārbaudīta atbilstība labai profesionālajai praksei, kā arī normatīvo aktu prasībām, tāpat tiek pārbaudīta pakalpojumu sniegšanas procesa atbilstība labai profesionālajai praksei. *1% pārbaudi* pēc būtības var veikt tikai *LAS* eksperti;   **Tiešās izmaksas – standarta sertifikāta uzturēšanas prasības**  Sertificēto arhitektu skaits, kas ievēros standarta sertifikāta uzturēšanas prasības – 580.  *4****.****tabula*  **Arhitektu uzraudzības tiešo izmaksu aprēķins**   |  |  |  |  |  |  | | --- | --- | --- | --- | --- | --- | | N.p.k. | Pārbaudes Nosaukums | gadījumu skaits gadā | stundas likme (*euro*) | stundu skaits | kopā (*euro*) | | 1 | *100% pārbaude* | 580 | 12,00 | 1 | 6960,00 | | 2 | *20% pārbaude* | 116 | 40,00 | 8 | 37 120,00 | | 3 | *Sūdzību izvērtēšana* | 30 | 40,00 | 10 | 12000,00 | | 4 | *1% pārbaude* | 7 | 40,00 | 40 | 11200,00 | | 5 | Juridiskie pakalpojumi | 18 | 100,00 | 10 | 18000,00 | | **Kopā tiešās izmaksas (*euro*)** | | | | | **85 280,00** | | **Kopā tiešās izmaksas uz 1 sertificētu arhitektu (*euro*)** | | | | | **147,00** |   *5****.****tabula*  **Arhitektu ar uzraudzības izmaksu kopsavilkums**   |  |  | | --- | --- | | **Rādītājs (izmaksu veids)** | **Izmaksu apjoms gadā *(euro)*** | | Tiešās izmaksas | 85 280 | | Netiešās izmaksas | 38 860 | | Pakalpojuma izmaksas kopā | 124 140 |  |  |  | | --- | --- | | Maksas pakalpojumu vienību skaits gadā | 580 | | **Maksas pakalpojuma izcenojums *(euro)*** | **214,00** |   **Tiešās izmaksas – atvieglotas sertifikāta uzturēšanas prasības**  Sertificēto arhitektu skaits, kas ievēros atvieglotas sertifikāta uzturēšanas prasības – 250.  Atvieglotas prasības sertifikāta uzturēšanai atļauts ievērot arhitektiem, kas uztur spēkā saskaņā ar *Noteikumu Nr.169* 6. punktu izveidoto informatīvo piezīmi – *Viena un divu dzīvokļu dzīvojamo ēku, atsevišķu dzīvokļu daudzdzīvokļu ēkās atjaunošanas un pārbūves, 1. un 2. grupas ražošanas un lauksaimniecības būvju projektēšana* – un attiecīgi projektē tikai informatīvajā piezīmē uzskaitītos vai mazākus objektus. Atvieglotas sertifikāta uzturēšanas prasības izpaužas kā samazinātas prasības tālākizglītības un prakses apjomam. Ņemot vērā noteikto prasību vienkāršību, ir nepieciešami mazāki resursi *20% pārbaudei*. Tāpat mazāki resursi nepieciešami arī *sūdzību izvērtēšanai*, jo objekti ir nelieli, ir mazāks izskatāmo dokumentu apjoms un mazāka lietu sarežģītība. Attiecībā uz *1% pārbaudi* – riska faktoru saraksts, pēc kuriem izvēlas būvprojektus *1% pārbaudei*, ir izveidots tāds, ka pārbaudāmie projekti lielākoties būs ārpus informatīvās piezīmes objektu kategorijas, kā arī gadījumā, ja tomēr būs jāveic *1% pārbaude* kādam no arhitektiem, kas uztur sertifikātu ar atvieglotām uzturēšanas prasības, patērējamo resursu apjoms būs neliels objektu nelielā izmēra un mazāka dokumentu apjoma dēļ.  *6****.****tabula*  **Arhitektu ar atvieglotu sertifikāta uzturēšanas prasību uzraudzības tiešo izmaksu aprēķins**   |  |  |  |  |  |  | | --- | --- | --- | --- | --- | --- | | N.p.k. | Pārbaudes Nosaukums | gadījumu skaits gadā | stundas likme (*euro*) | stundu skaits | kopā (*euro*) | | 1 | *100% pārbaude* | 250 | 12,00 | 1 | 3 000,00 | | 2 | *20% pārbaude* | 50 | 40,00 | 1 | 2 000,00 | | 3 | *Sūdzību izvērtēšana* | 10 | 40,00 | 3 | 1 200,00 | | 4 | *1% pārbaude* | 1 | 40,00 | 16 | 640,00 | | 5 | Juridiskie pakalpojumi | 7 | 100,00 | 2 | 1 400,00 | | **Kopā tiešās izmaksas (*euro*)** | | | | | **8 240,00** | | **Kopā tiešās izmaksas uz 1 sertificētu arhitektu (*euro*)** | | | | | **33,00** |   *7****.****tabula*  **Arhitektu ar atvieglotu sertifikāta uzturēšanas prasību uzraudzības izmaksu kopsavilkums**   |  |  | | --- | --- | | **Rādītājs (izmaksu veids)** | **Izmaksu apjoms gadā (*euro*)** | | Tiešās izmaksas | 8 240,00 | | Netiešās izmaksas | 16 750,00 | | Pakalpojuma izmaksas kopā | 24 990,00 |  |  |  | | --- | --- | | Maksas pakalpojumu vienību skaits gadā | 250 | | **Maksas pakalpojuma izcenojums *(euro)*** | **100,00** |   No aprēķina izriet, ka, lai nosegtu izmaksas par arhitektu uzraudzību, arhitektiem, kuriem ir **atvieglotas sertifikāta uzturēšanas prasības** (250 arhitekti) ir jāmaksā uzraudzības maksa 100 *euro* gadā un arhitektiem, kuriem ir **standarta sertifikāta uzturēšanas prasības** (580 arhitekti) ir jāmaksā uzraudzības maksa 214 *euro* gadā. Šajā maksā **nav iekļauta** gada maksa par Latvijas standartu tiešsaistes lasītavas abonēšanu 30 *euro* apmērā.  **Arhitektu uzraudzības izmaksu pieauguma pamatojums.**  *Spēkā esošajā cenrādī* arhitektu uzraudzības maksa ir 100,00 *euro* gadā, kas nozīmē, ka arhitektiem ar standarta sertifikāta uzturēšanas prasībām uzraudzības maksa pieaugs par 115,00 *euro*. *Spēkā esošais cenrādis* tika sastādīts balstoties uz *LAS* aprēķiniem, kas tika veikti 2014. gadā. Šāds izmaksu pieaugums ir pamatojams ar vispārēju cenu un darbinieku atalgojuma pieaugumu kopš 2014. gada, kā arī saskaņā ar *Vadlīnijām* ir izvirzītas papildus prasības arhitektu uzraudzībai.  *Spēkā esošajā cenrādī* eksperta atlīdzība ir 28 *euro*/stundā, ieskaitot nodokļu maksājumus, bet *LAS* norāda, ka eksperti kā arhitekti strādā arī citur, nereti par augstāku atlīdzību nekā 28 *euro*/stundā, līdz ar to šāda atlīdzība nav konkurētspējīga, lai piesaistītu attiecīgos ekspertus. Ņemot vērā iepriekš minēto *LAS* norāda, ka 2018. gadā vidējā ekspertu atlīdzība bija 40 *euro*/stundā, ieskaitot nodokļu maksājumus. Kā arī, lai pilnvērtīgi veiktu visas uzraudzības darbības saskaņā ar *Noteikumiem Nr.169*, *Vadlīnijām* un noslēgto deleģēšanas līgumu ir nepieciešams patērēt vairāk ekspertu stundas, nekā tika ņemts vērā *Spēkā esošā cenrāža aprēķinā*.  **3. Atkārtota patstāvīgās prakses un profesionālās pilnveides pārbaude.**  Veicot sertificēta arhitekta prakses pārbaudi reizi piecos gados, bieži tiek konstatēts, ka prakse un/vai tālākizglītība nav atbilstoša institūcijas izvirzītajām prasībām, līdz ar to *LAS* eksperts *20% pārbaudē* konstatējot, ka arhitekts nav izpildījis visus nosacījumus, vispirms aicina arhitektu pārbaudīt vai būvspeciālistu reģistrā ir ievadīta pilnīgi visa informācija par arhitekta patstāvīgo praksi un profesionālo pilnveidi. Gadījumā, ja pēc eksperta uzaicinājuma arhitekts būvspeciālistu reģistrā papildina informācija par vairāk kā diviem ierakstiem, tiek piemērota atkārtota patstāvīgās prakses un profesionālās pilnveides pārbaudes maksa, jo pēc *LAS* pieredzes daudzos gadījumos ierakstu skaits tiek papildināts būtiski, tādējādi palielinot 20% pārbaudes veikšanai nepieciešamo eksperta darba ieguldījumu gan komunikācijai, gan informācijas analīzei.  Nepieciešamais laika ieguldījums atkārtotas patstāvīgās prakses un profesionālās pilnveides pārbaudes gadījumā ir mazāks, nekā pirmajā reizē, jo eksperts analizē tikai papildus iesniegto informāciju. Atkārtotas patstāvīgās prakses un profesionālās pilnveides pārbaudes izcenojumā tiek ievērtētas tikai tiešās izmaksas, ņemot vērā, ka paredzamais gadījumu skaits nav prognozējams, jo būtiski mainās prakses uzraudzības principi, kas ietekmēs gadījumu skaitu, kad nepieciešams atkārtoti pārbaudīt patstāvīgo praksi un profesionālo pilnveidi, savukārt netiešo izmaksu komponente kopējās atkārtotās pārbaudes izmaksās ir nenozīmīgi niecīga. Netiešās izmaksas ir iekļautas sertifikāta uzturēšanas maksā.  *8****.****tabula*  **Atkārtotas patstāvīgās prakses un profesionālās pilnveides pārbaudes tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Atkārtota patstāvīgās prakses un profesionālās pilnveides pārbaude | 1 | 40,00 | 1 | **40,00** |   **4. Profesionālās pilnveides pārbaude**  Profesionālās pilnveides eksāmena pirmo daļu piemēro gadījumā, ja *LAS* noteiktajā apjomā nav apgūti formālās sadaļas tālākizglītības pasākumi. Izcenojumā tiek ievērtētas tikai tiešās izmaksas, jo netiešo izmaksu komponente kopējās izmaksās ir nenozīmīgi niecīga. Netiešās izmaksas iekļautas sertifikāta uzturēšanas maksā.  *9****.****tabula*  **Profesionālās pilnveides pārbaudes 1. daļas tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Profesionālās pilnveides pārbaude – 1. daļa | 1 | 40,00 | 6 | **240,00** |   Profesionālās pilnveides eksāmena otro daļu piemēro gadījumā, ja sertificēšanas institūcijas noteiktajā apjomā nav apgūti neformālās sadaļas tālākizglītības pasākumi. Izcenojumā tiek ievērtētas tikai tiešās izmaksas, jo netiešo izmaksu komponente kopējās izmaksās ir nenozīmīgi niecīga, kā arī gadījumu skaits nav prognozējams. Līdz šim ne reizi konkrētais eksāmena veids nav piemērots. Netiešās izmaksas iekļautas sertifikāta uzturēšanas maksā.  *10****.****tabula*  **Profesionālās pilnveides pārbaudes 2. daļas tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Profesionālās pilnveides pārbaude – 2. daļa | 1 | 40,00 | 3 | **120,00** |   No aprēķina izriet, ka lai nosegtu *profesionālās pilnveides pārbaudes eksāmena* izmaksas tā cenai ir jābūt 240 *euro* par 1. daļu un 120 *euro* par 2.daļu no vienas personas par vienu eksāmenu.  **5. Informatīvās piezīmes piešķiršana ārpus prakses pārbaudes reizi piecos gados**  Sertificēšanas nolikumā paredzēta informatīvo piezīmju piešķiršana saskaņā ar *Noteikumu Nr.169*. 6. punktu. Informatīvās piezīmes piešķiršanas sniedz iespēju arhitektam uzturēt sertifikātu ar atvieglotām prasībām un maksāt samazinātu uzraudzības maksu.  Veicot sertificēta arhitekta prakses pārbaudi reizi piecos gados, iespējams noteikt viņa atbilstību informatīvās piezīmes piešķiršanas kritērijiem, līdz ar to papildus izmaksas nerodas, savukārt, ja persona vēlas, lai informatīvā piezīme tiktu piešķirta, negaidot kārtējo prakses pārbaudi, nepieciešams veikt darbības, lai noteiktu personas atbilstību izvirzītajiem kritērijiem. Izvērtēšanu veic eksperts, pamatojoties uz būvspeciālistu reģistrā pieejamo informāciju. Izcenojumā tiek ievērtētas tikai tiešās izmaksas, jo netiešo izmaksu komponente kopējās izmaksās ir nenozīmīgi niecīga. Netiešās izmaksas iekļautas sertifikāta uzturēšanas maksā.  *11****.****tabula*  **Atbilstības novērtēšanas informatīvajai piezīmei noteiktajiem kritērijiem tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits | Eksperta stundas likme *(Euro/h)* | Laika ieguldījums  *(h)* | Izmaksu apjoms *(Euro)* | | Atbilstības novērtēšana informatīvajai piezīmei noteiktajiem kritērijiem | 1 | 40,00 | 1 | 40,00 | |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, biedrība “Latvijas Arhitektu savienība”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | *Noteikumu projekts* ir attiecināms uz šādām mērķa grupām:   1. *Biedrību “Latvijas Arhitektu savienība”*; 2. personas, kurām ir arhitekta sertifikāti;   2019. gada 17. martā ir reģistrēti 817 aktīvi arhitektu sertifikāti. |
| 2. | Tiesiskā regulējuma ietekme uz tautsaimniecību un administratīvo slogu | *Noteikumu projekta* tiesiskā regulējuma finansiālā ietekme attieksies uz personām, kurām jau ir iegūts arhitekta sertifikāts.  Ik gadu plānotais arhitektu skaits, kam jāveic uzraudzība – 830 arhitekti.  Publiskā pakalpojuma aprēķins:   * “uzraudzības maksa” arhitektiem ar standarta sertifikāta uzturēšanas prasībām – 214,00 *euro* gadā; * “uzraudzības maksa” arhitektiem ar atvieglotām sertifikāta uzturēšanas prasībām – 100,00 *euro* gadā; * “kompetenču, prasmju un zināšanu līmeņa novērtēšanas 1. daļa” par vienu eksāmenu vienai personai – 960,00 *euro*; * “kompetenču, prasmju un zināšanu līmeņa novērtēšanas 2. daļa” par vienu eksāmenu vienai personai – 1600,00 *euro;* * “profesionālās pilnveides pārbaudes 1. daļa” par vienu eksāmenu vienai personai– 240,00 *euro;* * “profesionālās pilnveides pārbaudes 2. daļa” par vienu eksāmenu vienai personai – 120,00 *euro;* * “atkārtota patstāvīgās prakses un profesionālās pilnveides pārbaude” par vienu pārbaudi vienai personai 40,00 euro; * “ārpuskārtas atbilstības novērtēšana informatīvajai piezīmei” par vienu pārbaudi vienai personai 40,00 *euro*.   Maksas pakalpojumu izcenojumu aprēķiniem tika izmantota Ministru kabineta 2011. gada 3. maija noteikumu Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” metodika. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ņemot vērā, ka noteikumu projektā tiek noteikta jauna maksa biedrības “Latvijas Arhitektu savienība” sertificēšanas maksas pakalpojumiem, līdz ar noteikumu projekta spēkā stāšanās brīdi par spēku zaudējušiem ir jāatzīst Ministru kabineta 2015. gada 7. aprīļa noteikumi Nr. 177 *“Biedrības "Latvijas Arhitektu savienība" valsts pārvaldes uzdevuma ietvaros sniegto maksas pakalpojumu cenrādis”*. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Noteikumu projekta izstrādes gaitā ir notikušas konsultācijas ar biedrību “Latvijas Arhitektu savienība”. |
| 3. | Sabiedrības līdzdalības rezultāti | Biedrības “Latvijas Arhitektu savienība” izmaksu aprēķini par arhitektu uzraudzības un papildus sertificēšanas maksas pakalpojumu izmaksām. |
| 4. | Cita informācija | Saskaņā ar Valsts pārvaldes iekārtas likuma 45. panta piekto daļu informācija par *noslēgtajiem deleģēšanas līgumiem*, kā arī paši deleģēšanas līgumi ir jāpublicē Ekonomikas ministrijas mājas lapā internetā[[1]](#footnote-1). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Biedrība “Latvijas Arhitektu savienība”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav. |

Ekonomikas ministrs R. Nemiro

Vīza:

Valsts sekretārs Ē. Eglītis

Gusts Sproģis, 67013113

Gusts.Sprogis@em.gov.lv

1. https://www.em.gov.lv/lv/nozares\_politika/buvnieciba/buvspecialisti/ [↑](#footnote-ref-1)